**7.A 10.20. Kedd**

**Zenei érdekességek Vol.2**

Sziasztok! Ma Mike Tompkinst szeretném nektek bemutatni. Ő egy Kanadában élő, nagyon tehetséges zenész. Jogosan tennétek fel a kérdést, hogy miért pont ő? Nos, a világon rengeteg, tehetségesnél tehetségesebb zenész van, különböző zenei stílusokat képviselve. Amiben Mike különleges, hogy a feldolgozásai (covers) előadása során ő maga egy személyben az énekes, és a hangszerek is. Hogyan működhet ez? Nos, Mike hangutánzó. Rengeteg hangszer hangját, és más hangot képes utánozni. Ehhez már csak egy kis technikai tudás kell, egymáshoz illeszteni a hangokat és kész is a zene! Mike nagy sikerre tett szert ennek köszönhetően. 2009-től máig több, mint 2 millió feliratkozót szerzett a Youtube-on. Nézd meg, hogyan csinálja:

**Mike Tompkins: Rolling In The Deep (Adele cover):**

[**https://www.youtube.com/watch?v=78qEBIKXJqQ&ab\_channel=MikeTompkins**](https://www.youtube.com/watch?v=78qEBIKXJqQ&ab_channel=MikeTompkins)

**1. Feladat: Próbálj meg utánozni te is egy hangszert, ami tetszik, vagy bármi más hangot! Írd meg nekem, hogy sikerült!**

**2. Feladat: Kiskorodban játszottál arra, hogy hangokat utánzol? Miket próbálgattál?**

**3. Te is kipróbáltad a hangutánzást. Mit gondolsz, Mike-nak mennyit kellett gyakorolnia, hogy ilyen ügyes legyen benne?**

**4. Keress egy általad kedvelt dalt Mike előadásában! Küldd el nekem a linket!**

(Lehetőleg amerikai zene legyen, magyart, szlovákot, németet valószínűleg nem ismer.)

Kellemes időtöltést!   
 Üdv, JE. 😊